bavarian-nlp/barwiki-20250901 huggingface dataset:
Bifazial (Bladdl)

Bifazial bezeichnt in da Botanik a bstimmte Bladdlkategorie vo ana Pflanzn. Diese ko noch seina Heakunft und da Ooadnung vom Gwebe bnennt wean. Ma spricht vo am bifazialn Bladdl, wenn's a "Owa- und Untaseit" hod, aus beidn Seitn vo da "Bladdlolong" heavoageht und's Gwebe in ana bstimmtn "Struktua" ogeordnt is.
Begriff.
Da Begriff Bifazial leit' se aus'm Lateinischn vo: "Bi" (zwoa-, zwie-) und "Facies": (aißare Eascheinung, as Aißare, Ausseng) ob.
Heakunft und Ooadnung vo de Gwebe.
De Owa- und Untaseit vo oam bifazialn Bladdl geht aus da entsprechndn Seit vo de Bladdlonlong heavoa.
De Struktua vom Bladdlgwebe ko "dorsiventral" sei, dobei gibt's oftmois Untaschiede vom Ausseng und da Anatomie vo da Bladdl-Owa- und Untaseit.
Zmeist kimmt
A weitane Foam vo da Bladdlgwebestruktua vom bifazialn Bladdl is de "Äquifaziale".
Meistns is
Wasserturm Favoritn

Da Favoritna Wåssatuam is a Woahzeich'n vom 10. Weana Beziak Favoritn (Beziaksteu Inzersdorf-Stadt). Dea Bau is in da Oat vom industriell'n Historismus gestoitet. Es steht auf da Kupp'n vom Wienerberg in da Windtenstråß'n 3 und aun da Raxstråß'n und kaunn vom Süden scho von Weit'n g'sehg'n wea'n. Ea woa'r a wichtich's Bauweak von da Weana Wåssavasuagung.
G'schichte'.
Da heutz'tågs denkmoig'schützte Wåssatuam is in de Joahr 1898 bis 1899 baut wua'n. Des Baumatereäu is a hoata Koikstaa, da „Kaiserstein“ aus'n "Hausbruch" von Kaisersteinbruch. Da Tuam woa da Teu von ana groß'n Aulåg zua Vasuagung von hochg'legane Weana Plätz' mit Wåssa, weu sunst'n da Druck z'niadrich g'wes'n warat. Nåch 1910 is da Tuam nua meah bei Reparatua'n aum Weana Wåssanetz in Gebrauch g'numma wua'n. Seit 1956 wiad a üwahaupts nimma eig'setzt. 
A große Sanianrung is 1988 bis 1990 duachg'füaht wua'n. Da Innanraum wiad seithea füa'r Ausstöllungan oda aundare Varaunstoitungan g'nutzt. Mit ana Wend'ltrepp'n in da Mitt'n vom Dåchkeg'l kummt ma bis auf 48 m auffe und håt von an drauss'n liagat'n Rundgaung um de Dåchlatean' an guat'n Blick auf de Stådt und weit in Süden ausse.
Westlich vom Tuam is da "Wåssaspüiplåtz Wåssatuam" füa de Kinda eig'richt' wua'n, mit an Wåssafoi, Dusch'n, seichte Beck'n zum pritschl'n und sogoa'r an Hoizfloss zum umadumfoah'n.
Beschreiwung.
Da Wåssatuam Favoritn is insgesaumt 67 m hoch. Zwaa Behöita aus Eis'nblech im Tuam drin hau'm z'saumman 1000 m² Wåssa speichan kenna. Da greßare steht in da Mitt'n und schaugt aus ois wia'r a Flåsch'n mit an kug'lföamich'n Bod'n, da klanare is wia'r a Ring rundumadum befesticht. A Röahrl zum Wåssa-Auffepump'n und ans ois Üwalauf san montiat.
De Auß'nwund is mit Rohziag'ln vakleidet, des Mauaweak is unt'n 2,3 m und ob'n 1 m dick. Innan håt da Tuam an Duachmessa von 16,7 m. De Trepp'n bis untas Dåch håt a Läng 203 m und is ois wia'r a Schrauf'n de Innanwaund entlaung baut.
Im extra Maschinan- und Hazhaus stengan zwaa Daumpfmaschinen-Pump'n und a Daumpf-Kess'l mit Gleis zum Hazmatereäu-Depot (Koi'n). Außahoib woa da Raupfaung mit 3 m Duachmessa unt'n, sowia'r a Wauhnhaus füa's Peasonäu.
Bergamasco

Bergamasco (piemontesisch: Bergamäss) is a Gmoa mid (Stond: ) Eihwohna in da Italienischn Provinz Alessandria (AL), Region Piemont.
Geografie.
Da Ort liegt am Untalauf vom Belbo (Flusssystem Tanaro/Po) af ana Meeareshäh vo 125 m. As Gmoagebiet umfosst a Fläch vo 13,3 km².
De Nochboagmoana san Bruno (AT), Carentino, Castelnuovo Belbo (AT), Incisa Scapaccino (AT) und Oviglio.
Kulinarische Spezialitetn.
Bei Bergamasco wean Rebn vo da Soate Barbera fia'n Barbera d’Asti, oan Roudwein mid DOCG-Status obaut.
Nika Futterman

De Nika Futterman (eigentli "Nika Futterman Frost"; * 25. Oktoba 1969 z New York City) is a amerikanische Schauspuiarin, Synchronsprecherin und Sängerin. Bekannt is ois Synchronsprecherin von "Luna Loud" aus da Zeichentrickserie "Willkommen bei den Louds".
Unterlaa

Unterlaa is a friachara niedaöstarreichischa Uat, dea wo heut a Teu vom 10. Weana Beziak Favoritn is. Unterlaa håt a Fläch'n von 338,11 ha und 894 Eihwohna (2011).
Låge und G'schicht'.
Unterlaa liegt im Südosten von Favoritn aum Liesingbach. Im Osten grenzt Unterlaa aun's niedaöstarreichische Kledering und im Süden aun de niedaöstarreichisch'n Gemeind'n Lanzendorf und Leopoldsdorf.
Uasprünglich woa da Uat z'saumman mit Oberlaa a gemeinsaum's Duaf mit'n Nauman "Laa".
Scho 1873 san greßare Teu vun Unterlaa aun Wean aug'schloss'n wua'n. Nåch'n Auschluss von Östarreich aun's Dritte Reich is Wean zu Groß-Wean vagreßat wu'an und daduach san de Gemeind'n Oberlaa und Unterlaa gaunz zu Wean kumma. Im Joahr 1954 is des daunn so blieb'n.
Sehenswüadichkeit'n.
Des wichtichste Bauweak von Unterlaas is de Johanneskiach'n aun da Klederinger Stråß'n. Oft wiad des klaane Kiachal ois öidaste no imma bestehate Gotteshaus in Bereich vom heitch'n Wean bezeichn't. Im Wåpp'n von Unterlaa erinnat des rode Maltesakreiz no imma'r aun de Maltesa', de Besitza von dera Kiach'n.
Des Zentrum von Unterlaa is westlich von dera Kiach'n rund uman Unterlaaer Plåtz. Då befind't si a Mühl'n neb'n an Liesingbåch, de wo üwa'n Eifoahtstoa de Joahreszåhl 1779 tragt. Nebenau in da Klederinger Stråß'n 169 liegt da Prentlhof. Des woa'r a Teu von an Jågdschloss aus'n 18. Joahrhundat und wia'd nåch de letzt'n Besitza, da Famülie Prentl, so g'hass'n, de wo den Hof 1832 von de Maltesa kaufte hau'm. Üwa'n Eigaungstoa siacht ma'r a Wapp'nkartusch'n, im Owastock san no Waundmålerei'n mit Jågdszenan vuahaund'n. Geg'nüwa aum Liesingbåch is de oide Mühle in Unterlaa.
Rund um Unterlaa san etliche Büidsäu'n zum sehg'n, zum Beispüi des "Sebastianskreuz", des wås üwa'r ana ehemålich'n Pestgrua'm aus'n Joahr 1713 steht; neb'n de Bauhngleis steht des "Rote Kreuz"; im Uat söwa'r aun da Kreizung Scheunenstråß'n/Georg-Wiesmayer-Gåss'n liegt a g'mauate Kapöi'n, a friachare Stateaun vom Woifoahtsweg von da Wieden nåch Maria Lanzendorf. Des Origenä-Hoizbüidl von 1747 is heut im Beziaksmuseum Favoritn. Im Süden aun da Stådtgrenz steht des Schutzeng'lkreiz von 1694, des wås eb'nfois zu dem Woifoahtsweg g'heat håt. Aum Johannesberg steht de Immaculatasäul'n von 1662 und auf da Sebastiansbruck'n üwa de Liesing in da Näh' von da Johanneskiach'n is a stanane Johannes-Nepomuk-Statue.
Net gråd a Sehenswüadichkeit, owa wichti füa Unterlaa – und aa füa's benåchboate Oberlaa – is a Produkt von da bod'nständich'n Laundwiatschåft: des Supp'ngrean. Des is a Bund G'mias aus rode und göwe Karott'n, Zölla (Sellerie), Pedasü und an Stangerl Lauch, featich z'saummbund'n füa'r an Supp'nhäf'n. Weu da Pedasü duat'n im Dialekt „Pesl“ g'hass'n wiad, san de Bauan, de wo'r eahm aubau'n, den Peslbauan.
Bauhnhef' und Betriebsstöön vo da frein Streckn auf da Weana Schnööbauhn-Staumstreckn

Des is a Listn vo de Bauhnhef' und Betriebsstöön vo da frein Streckn auf da Schnööbauhn-Staumstreckn (dt. "Liste der Bahnhöfe und Betriebsstellen der freien Strecke auf der Wiener Schnellbahn-Stammstrecke") vo Floridsdorf noch Meidling.
Bauhnhef'.
Foahplaunbezugspunkte.
Aunmeakung: Bauhnhofstäu vo Floridsdorf und Wien Hbf, de wos ned auf da Staumstreckn liagn, san ned augfiaht.
Betriebsstöön auf da frein Streckn.
Zwischn Wien Hbf und Wien Südtirolerplatz gibt's koa freie Streckn, wäu se de Eifoahsignäu „D“ und „E“ vo Wien Hbf und „A 96“ und „B 94“ vo Wien Südtirolerplatz aum söbm Staunduat im km 0,860 bfindn.
Bray Wyatt

Da Bray Wyatt (echta Nam: Windham Lawrence Rotunda) is a amerikanischa Wrestler. Ea is am 23. Mai 1987 in Brooksville, Florida geborn. Ea sted aktuell bei da WWE unta Vertrog und tritt do aa regelmasse auf.
Ea is a Wrestler da 3. Generation, wei sei Opa, da Robert Jack Windham, sei Pap Mike Rotunda und zwoa Ongln Kendall und Barry Windham aa scho gwrestlet hoam. Außadem is a sei Bruada Taylor bei da WWE, dea hoaßt da Bo Dallas.
In da WWE is da Bray Wyatt da Chef vu am grantigen Hinterwaidla-Klan, dea si "Wyatt-Family" nennt. Sei Finisher is da Sister Abigail. In da WWE foid de Wyatt-Family vor oim duach finstare Filmsequenzen und am Bray seine duachgnkoidn Gschichtn auf.
Münzkira

Münzkira (amtli "Münzkirchen") is a Moaktgmoa im Sauwoid im Beziak Scharing im Innviadl in Obaöstareich. Münzkira hod Eihwohna (Stond: ). Da Buagamoasta is da Helmut Schopf vu da SPÖ. Im Voiksmund wead Münzkira gean „de Haptstod vom Sauwoid“ gnennt.
Sengswiadigkeitn.
Za de Sengswiadigkeiten vu Münzkira keand unta onan d'Pfokira Mariahimmefoat, de um 1030 zan erschtenmoi erwähnt wön is und sowoi gotische ois a Barocke Elemente hod und an oitoa mit ana Marienstatue ausm 15. Johundat.
Ois zwoats Gotteshaus gibts a nu de 1736 zum dong fiad iwastontne Pest erbaute St. Sebastiankapön, de zwischen de Ortstei Hetzenbere und'n Himmerei steht. De kloa Filialkira is a de lokale Friedhofskira.
Weidas gibt's z'Münzkira a nu an Mitteloitalichen Erdstoin untan Wesna Wirtn und s'Eisenbiana Schlochfödl mit da Friednslindn.
Geografie.
Münzkira kead zan Sauwoid, oana vu deoanzingn Tei vu da Bemischn Mass de südle vo da Doana lingan und kead zan Beziak Scharing. Da Oat ligt af 486 Meta Seehechn und hod a Fläch vu 21,03 km², 25,6% vu Münzkira han bewoidet und 65,9% wan londwiatschoflich vawendt. De Ost-Westausdehnung betrogt 7,6 km und de Noad-Südausdehnung betrogt 6,3 km.
Oatschoftn.
Münzkira hod 15 Oatschoftn, des san:
Gschicht.
Seit 1040 gibts erschte Erwähnungen vu da Muatapfoa Mosiliskira (Mosiliskirchen) und a d'Hofmore is seit 1136 ois historischa Oatskean erwähnt, dens nu heid gibt.
Münzkira woa im Frühkirchlichn Zeitoita a eigane Uapfoa und hod aus am ehemolign Doi vo da Pfoa St.Severin in da Innstod z'Bossa bestondn.
uaspringle woa da Oat boarisch, ob 1779 isa donn noch'm Frin va Teschn, so wias gonze Innviadl (uaspringle Innbaiern) a Tei vu Östareich woan, oba während de Napolionischn Kriag wora wida kuaz boarisch. Ob 1814 woa donn Münzkira wida östareichisch.
Nochm Onschluss vum 13.03.1938 is Münzkira so wia gonz Östareich a Tei vu Nazi-Deitschlond woan und hod zan Gau Obadoana kead. A bekonnts Weibaleid aus dera Zeit is d'Mandl Maria, de Chefaufseharin im Vanichtungsloga z'Auschwitz-Birkenau woa. 1945 is donn Östareich wida unobhänge woan und is a heid nu.
Am 11. Oktoba 1959 is Münzkira a Moaktgmoa woan.
Bolidick.
Da Buagamoasta is seid 2009 Helmut Schopf vo da SPÖ. Ba da lezden Gmoarodswoi 2021 hod de SPÖ ocht Siitz griagt (31,78%), de ÖVP zweif (47,61%), und die FPÖ fimfe (20,62%).
Listn vo Bauhnstraumaunlogn in Östareich

Des is a Listn vo de Bahnstromaunlogn in Östareich (dt. "Bahnstromanlagen in Österreich").
Untaweak'.
In diesn Aunlagen wiad Straum ausm 110 kV-Netz vo da ÖBB Energie AG auf 15 kV owetraunsfoamiat.
Es findt koa Umfuamung vo Drehstraum in Bauhnstrom oda Straumeazeigung stott. 
Diese Listn is mit Staund 2013 vuiständig.
Zentrole Bauhnstraumumfuamaweak'.
In diesn Aunlagen wiad Drehstraum ausm effantlichn Netz in Bauhnstraum umgwaundlt und ins Bauhnstraumnetz eigspeist. Bei maunchn Aunlogen eafuigt aa a direkte Eispeisung in'd Owaleitung.
Die Umfuamung kau mittls Maschinan oda auf elektronischm Weg duachgefiaht wean.
Mariazöllabauhn.
De Zölla-Bauhn verfügt, iwa a eigans kloans Bauhnstraumnetz, wäu's mit Oaphasnwechslstraum vo 25 Hertz foaht.
Chanukka

Chanukka, aundare Schreibweisn: "Hanukkah" oda "Chanukkah", boar. Liachtafest, ( [] ; Weich, Eihweichung) is a jidisches Festl, wos jeds Joah im Dezemba gfeiad wiad und 8 Dog laung dauat. Des Fest is a Aundenkn aun de Wiedaeihweichung vaum zweitn Tempe in Jerusalem im Joah 164 v. Kr. Aufaunga duads aum 25. Dog vaum Monat Kislew (Novemba/Dezemba).
De Liachta vau da Menora, in siemoamign Leichta (dea oft nein Oame hod), haum im Tempe nia ausgeh deafn. Zua Zeid vau da Wiedaeihweichung vom zweitn Tempe hods Kriag mid de Seleukidn gem. Des Öö fia de Liachta hod nua no fia aan Dog greicht. Wia duach a Wunda haum de Liachta owa trotzdem 8 Dog laung brennt, bis a neichs Öö gweicht wuan is. Beim Liachtafest wiad im Aundenkn do drau, mid aan Liachtal augfaungt und jedn Dog kummt a weidas dazua. Ois Öö wiad meistns Olivnöö vawendt sowia in da uaspringlichn Menora im ehemolign Tempe.
Brauchtum.
Des Festl wiad vua oim dahaam gfeiad, mid da Famülie und mid Freindn. De Liachta wean jedn Omd auzindt. Daun wean Hanukkah Liada gsungan, vua oim es "Maos Zur". De Kinda griang Gschenke und Noscharein. Gspüüd wiad traditionö midn Dreidl (jidisches Drahdiwawal).
Essn gibts aus da traditionöön jidischn Kuchl, vua oim aus Öö bochane Speisn, oiso Frittiads. Des dainnad ans Öö fia de Ööliachtal im Tempe.
Termin vom Festl.
Termin im gregorianischn Kalenda (in Klauman de jidischn Joahreszoin):
Ryan Potter

Ryan Potter (* 12. Septemba 1995 in Oregon City, Oregon) is a US-amerikanischa Schauspuia japanischa Obstommung. Ea is bekonnd fia sei Roj vam "Mike Fukanaga" in da Nickelodeon-Serie "Supah Ninjas".
Lem.
Potter is 1995 in Oregon City geboan worn, is mid sei Ejtan jedoch kuaz noch da Gebuat wieda noch Japan zruck zong. De Famij is 2002 in de Vaoanigte Stootn zruck keahd. Nem da Schauspuiarei studiead Potter meahrare Kinesische Kompfkinste, drunta Kung Fu.
Adria

De Adria oda's Adriatische Meea (Latein: "Mare Adriaticum"; ) is as longgstreggde neadliche Seitnbeggn vom Middlmeea zwischn Italien und'm Balkan. Se gehd vo Venedig bis zun Obsotz vom italienischn Stiefe (da Stross vo Otranto). Geografisch gheads Middlmeea und desweng aa de Adria zun Atlantischn Ozean.
In Nam hods vo da Stod Adria in da Region Venezien in Italien (Provinz Rovigo).
De Adriaregion is a recht beliabts Zui fia Touristn.
De Log.
De Adria is 820 Kilometa long und im Schnidd 160 Kilometa broad. Da Sidzipfe um de Stross vo Otranto is 71 Kilometa broad. Se hod a Fläch vo 132.000 Quadratkilometa. Im Noadn is de Adria seichta ois wia im Sidn. De Diafn geht vo 40 Meta bis 1260 Meta zwischn Bari (Italien) und Durrës (Oibanien).
De Stootn um de Adria san: Italien, Slowenien, Krowozien, Bosnien und Herzegowina, Montenegro und Oibanien.
Venedig

Venedig (, venezianisch: Venesia) is a Stod im Noadostn vo Italien. Se is de Haptstod vo da Region Venetien und hod in Spitznam "La Serenissima" („De Duachlauchtigste“). Iah historischs Zentrum ("centro storico") liegt af a boar gressan Insln in da Lagune vo Venedig.
Am hod de Stod Eihwohna ghobt, davo hom 181.883 afm Festland glebt, 58.901 im historischn Zentrum und 29.674 innahoib vo da Lagune. In da Lagune gibts 118 Insln. Se geht iwa uma 50 km zwischn de Mindunga vo de Fliss Adige (Etsch) im Sidn und Piave im Noadn in de Adria.
Venedig woar bis 1797 Haptstod vo da Republik Venedig, iwa longe Zeid oane vo de mechtigstn Stootn vo Eiropa. Venedig woar a Hondlszentrum mid de moastn Hondls- und Kriagsschiffe. De Republik mid iahre Kolonien hod teiweis bis Kreta und Zypern greicht. Zwischn 1798 und 1866 hod Venedig teiweis zu Frankreich und teiweis zu Estreich ghead. Donoch zu Italien.
Venedig und sei Lagune stengan seit 1987 af da UNESCO-Listn vom UNESCO-Wejdkuituaeabe.
Venezianisch

Venezianisch oda Venetisch (aa "Venezisch"; venezianisch "Vèneto" oda "Łéngoa vèneta") is a romanische Sproch. Se wead in da Region Venezien und rundumadum vo umara 5 Milliona Leit gredd.
Venezianisch untascheidd se diafgreifad vom Italienischn und wead desweng oft ois oagne Sproch oogseng.
Sprochgschicht.
Das Venezianische is in da Stod Venedig entstandn und hod zua Zeid vo da venezianischen Republik a grouße Bedeitung ghobt.
Nochn Untagang vo da Republik Venedig is as Venezianische ois Schriftsproch vom Toskanischn vadrengt worn, aus dea de italienische Standardsproch worn is.
In de leztn Joar dalebt as Venezianische wieda a Renaissance.
Am 28. Meaz 2007 is as Venezianische midn Gsez iwan Schutz und de Afweatung vo da venetischn Sproch vo da Meahheid vom Regionairod vo Venezien onakonnt worn.
Und aa da Regionairod vo Friaul-Julisch Venezien hod am 17. Feba 2010 a entsprechads Gsez zua Afweatung vo da Sproch vaobschiedet.
Textbeispui.
Ausn Matthäusevangelium (Mt 3,1-8); ins Venezianische iwasezt vom Gianjacopo Fontana (1859):
Jochen Gaues

Da Gaues, Jochen (* 1966 z Sande, Friesland) is a deitscha Beck, dea wo ois Liefarant vo da Schickimicki-Gastronomie bekannt worn is. Vo de Medien wead a oft „Promi-Beck“ gnennt.
Lem.
Seine Ejtan worn Akademika, sei Ongl wor owa a Beck z Woifsbuag und da Gaues hod se scho ois gloana Bua fias Bocha intressiad. Noch da neintn Klass hod a de Schui gschmissn und a Leah ois Beck gmocht.
Ois junga Beckamoasta hod a nacha 1989 an oideihgsessanan Betrieb iwanumma. De Firma is stendi gwoxn bis a uma 100 Midorwada ghobt hod. Ead hod an Haffa Auszoachnunga gwunna und is in da Middn vo de 1990a Joar "besta Beck vo Deitschland" gnennt worn. Da Gaues bocht sei Brod noch oida Tradition mid vui Handorbad und ohne kinstliche Zuasätz.
Easchte Pleitn und de Foign.
Anno 2002 hod da Gaues an easchtn Diafschlog dalebt. Sei Firma hod Pleitn oomejdn miassn.
Seit 2004 is sei zwoate Frau de Inhobarin vo da Gaues Beckarei. Da Gaues is nua oogstejt. Es schaugt owa ois danoch aus, ois ob sei Frau nua de Scheininhobarin waa.
De Firma konzentriad se etzad stoark af de ghobane Gastronomie. Ea beliefad aloa viare vo nein deitschn "Drei-Sterne"-Restaurants ("Michelin"). Anno 2010 woarn in Deitschland umara siebzge vo hundad Kechn mid mindastns oam Michelin-Stern seine Kunden.
Hygiene-Problem und Auszug aus Hannover.
Da Gaues siagt se sejm ois Perfektionist: „Wenig Artikel, aber die in Perfektion.“ In seim Betrieb hods owa a gressans Hygiene-Problem gem. Noch 22 Kontroin in seim Gschäft 2010/11 is de Beckarei sogoar stundnweis gschlossn worn. Sei Frau Elisabeth is ois Inhobarin vo da Beckerei vom Amtsgricht Hannover zua ana Gejdstrof vauateit worn. Desweng hod de Beckarei ian Siz vo Hannova af Lachendorf bei Celle valogad.
Zwoate Pleitn und danoch.
Owa aa z Lachendorf hods wiatschoftliche Schwiarigkeitn gem. Im Feba 2013 hod as Amtsgricht Celle an Insolvenzvawoita fiad Gaues Beckarei bstejt.
Seit 15. Septemba 2014 is da Gaues in da Nochfoigegsejschoft „Bäcker Gaues GmbH“ engagiad. De Beckarei in Lachendorf is danoch grundsaniad worn. In Hamburg und Hannova gibts aa scho wieda Filialn.
Gustav Weißkopf

Gustav Albin Weißkopf (* 1. Jenna 1874 in Leitershausn, Middlfrankn; † 10. Oktoba 1927 in Bridgeport (Connecticut), USA) woa a deitsch-amerikanischa Pionia vom Motorflug. Er sui scho am 14. August 1901 en easchtn Motorflug absolviat hom – und damit zwaa Joar vuam Orville Wright.
Da US-Bundesstoot Connecticut hod im Juni 2013 Weißkopf per Gsetz en easchtn Flugzeig-Motorflug zuagschriem.
Wean Hauptbauhnhof

Da Weana Hauptbauhnhof (dt. "Wien Hauptbahnhof", in da Planungsphasn aa ois "Bahnhof Wien-Europa Mitte" und "Wien Zentralbahnhof" bezeichnat) is da neiche Bauhnhof duatn, wo fricha da Südbauhnhof woa. An Zentroi hods in Wean scho vuaha ge'm, des woa zwoa koa Bauhnhof, owa aa de Endstatiaun. Dea Bauhnhof liegt im 10. Weana Beziak Favoritn aum Giatl.
Betrieblich gsehn reicht da Hauptbauhnhof (Wbf) vo Wean Hetzenduaf und Wean Matzleinsduaf-Wienerbergbruckn (vo da Südbauhn kummand) bzw. Wean Matzleinsdorf-Altmannsduaf (vo da Pottnduafa Linie kummand) bzw. Wean Matzleinsduaf-Oswaldgossn vo da Vabindungsbauhn kummand, iwa Wean Meidling, Wean Matzleinsduaf, Wean Matzleinsduafa Plotz, Wean Matzleinsduaf-Laxenburg, ihm Hauptbauhnhof söwa (owa nua de Bauhnsteig' 3-12; wäu de Bauhnsteig' 1 und 2 aun da Schnööbauhn-Staumstreckn ghean zan Bauhnhof Wean Südtirolerplotz), Wean Hauptbauhnhof-Autoreisezug bis Wean Hauptbauhnhof-Südosttangentn. Da Bauhnhof Wean Südtirolerplotz is des, wos ma ois „Tiafgeschoß“ kennt, oiso Wean Hauptbauhnhof-Südtiroler Plotz und Wean Quartier Belvedere.
Gschicht.
Da heitige Hauptbauhnhof is scho da viate Bauhnhof aun dera Stöö. De easchtn beidn woan zwoa voranaund trennte Kopfbauhnhef', de wos aa jewäus eigane Aunlogn fia de Zugfeadarung ghobt haum: 1841 is da Gloggnitza Bauhnhof und 1845 da Raaba Bauhnhof baut wuan. 1874 is da zweite Südbauhnhof eaöffnat wuan und 1870 da Stootsbauhnhof (des woa da zweite Ostbauhnhof), de woan scho prunkvulla ausgfiaht.
Vo 1956 bis 2009 is da dritte Südbauhnhof in Betrieb gwesn, dea wos aus ana großn Kassnhoin bstaundn hod, wosd iwa a launge Ruitreppn zua de Bauhnsteig' 1-9 vo da Ostbauhn im easchtn Stock kumman bist und iwa a weitare Ruitreppn im rechtn Wingl dazua zua de Bauhnsteig' 11-19 vo da Südbauhn im zweitn Stock.
Pläne fiaran neichn Hauptbauhnhof ois Duachgaungsbauhnhof stott de zwoa Kopfbauhnhef' hods scho vü ge'm, 2003 is daun de konkrete Ohsichtseaklärung untazeichnat wuan, aa fian Wüdschweintunnöö, dass de Züg' vo da Westbauhn hifoahn kenna. A weitara Vuatäu is, dass da Hauptbauhnhof nächa zua U-Bauhn aum Südtirula Plotz gruckt is, dohea is a bessa eareichboa wuan. Während dem Umbau haums de Bauhnsteig' vo da Ostbauhn kiazt und duatn an provisorischn Ostbauhnhof baut, de Züg' vo da Südbauhn haum dawäu in Meidling g'endt. 2012 haum de easchtn Züg aum neichn Hauptbauhnhof Statiaun gmocht, 2015 is a daun in Vuibetrieb gaunga.
Östareichische Bundesbauhn

De Östareichische Bundesbauhn (dt. "Österreichische Bundesbahnen", kuaz ÖBB) is de stootliche Eisnbauhngsööschoft vo Östareich. Owa „de ÖBB“ gibt's goa nimma, wäu de haums auf de fuigandn Gsööschoftn auftäut, wo de "ÖBB-Holding AG" driwa steht:
Weitare Töchta vo da ÖBB-Holding AG:
Friesland

Friesland is da Nam fias Siedlungsgebiet vo de Friesn. Es lafft entlang vom hollendischn und deitschn Noadseeufa.
Friesisch is de Sproch vo de Friesn, de wo owa heint nua no in Tein vo Friesland gredd wead: In Westfriesland in da Provinz Friesland in Holland, in Ostfriesland in Saterland und in an groussn Tei vo Noadfriesland.
De Friesn ois Siedla vo Friesland sand scho im 6. Joarhundad v. Kr. dokumentiad.
Friesische Unobhengigkeid.
Die Groep fan Auwerk (boarisch: „Gruppm vo Aurich“) is a Organisation, de wo se fia a unabhängigs Friesland eihsetzt. Dazua soin de foigndn Provinzn und Regiona ghean:
Oogstrebt wead aa a friesische Stootsbiagaschoft, de wo ois Doppestootsbiagaschoft duachegsetzt wean soi.
Differenziäurechnung

Differenzian oda Ohleitn (dt.: "Differenzieren" bzw. "Ableiten") vo ana Funktiaun is nix aundas ois wia de Steigung bstimman. Des Gegntäu davau is Integrian.
De wichtigstn Ohleitungsregln san:
formula_1
formula_2
formula_3
formula_4
formula_5
formula_6
formula_7
formula_8
formula_9
formula_10
formula_11
formula_12
formula_13
formula_14
Integräurechnung

Integrian (dt. "Integrieren") is des Bstimman vo da Flächn untam Graphn vo ana Funktiaun und de Umkeahrung vo da Differenziäurechnung. Ma untascheidt bstimmte und unbstimmte Integräu, easchtare haum Grenzn auge'm.
De wichtigstn Integoiregln san:
formula_1
formula_2
formula_3
formula_4 
formula_5
formula_6
formula_7
formula_8 
formula_9
formula_10
Fia vü Integräu gibt's koa einheitlichs Schema, do hüft nua Ausprowian, Substitutiaun (des hoaßt, ma easetzt an kompliziatn Ausdruck duach a neiche Variable, löst davau des Integräu und substuiat nocha wieda zruck) oda Nochschaun in ana Integräutofl.
LOL

LOL is a Woat, des wo in da Netzsproch entstandn is. Es is a Akronym fia "Laughing Out Loud" oda aa "laugh out loud", Af Boarisch moant des sovui wia laut locha oda laut aflocha.
Vom LOL gibts meahrane Variantn ohne Bedeitungsunterschied: LOLZ, LUL, LULZ, LEL, LAWL, KEK...
Steigarung.
Steigarunga von LOL san beispuisweis:
Landskap (Schwedn)

Landskap is da schwedische Nam fia a historische Provinz in Schwedn und im heiting Finnland. Af Boarisch hoasst des oafoch „Londschoft“.
De historischn Provinzn vo Schwedn und Finnland.
Gliedad noch de via Londestei, schwedisch: "landsdelar":
Finnland.
Bis 1809 hod Finnland ois viads Reichslond (Österland) zu Schwedn ghead und woa emfois in "landskap" afteit. Des woan:
Svealand – bis 1809
Norrland – bis 1809
Dani Rodrik

Da Rodrik, Dani (* 14. August 1957 z Istanbul) is a tiakischa Wiatschoftswissnschoftla. Ea is Professor an da "Harvard University" und bschäftigt si voa oim midn Funktionian vo da Wiatschoftspolitik.
In seim Buach "Das Globalisierungs-Paradox" steht a de Thesn af, doss Freihandl, Demokratie und Nationaistootlichkeit midananda unvaeihbor waan – ma miassad se genga oans vo de drei entscheidn. Ea is dafia, doss ma in Freihandl eihschrenka dad, wei de Demokratie a hechans Guad waa und a Wejdregiarung utopisch.